CELEX: 32015R1906
Language: et
Date: 2015-10-22 00:00:00
Title: Komisjoni määrus (EL) 2015/1906, 22. oktoober 2015, millega muudetakse määrust (EÜ) nr 282/2008 toiduga kokkupuutumiseks ettenähtud ringlussevõetud plastist materjalide ja esemete kohta (EMPs kohaldatav tekst)

23.10.2015   
            
            
               ET
            
            
               Euroopa Liidu Teataja
            
            
               L 278/11
            
         KOMISJONI MÄÄRUS (EL) 2015/1906,
   22. oktoober 2015,
   millega muudetakse määrust (EÜ) nr 282/2008 toiduga kokkupuutumiseks ettenähtud ringlussevõetud plastist materjalide ja esemete kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. oktoobri 2004. aasta määrust (EÜ) nr 1935/2004 toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ, (1) eriti selle artikli 5 lõike 1 punkti n,
   ning arvestades järgmist:
   
               (1)
            
            
               Komisjoni määruse (EÜ) nr 282/2008 (2) põhjenduses 20 on märgitud, et otsused plasti ringlussevõtuprotsessi lubamiseks tuleks vastu võtta vastavalt määruse (EÜ) nr 1935/2004 artikli 23 lõikes 2 kirjeldatud regulatiivkomitee menetlusele.
            
         
               (2)
            
            
               Määruse (EÜ) nr 282/2008 artiklis 6, milles käsitletakse selliseid otsuseid, viidatakse lõikes 1 määruse (EÜ) nr 1935/2004 artikli 11 lõikele 3.
            
         
               (3)
            
            
               Kui määrus (EÜ) nr 282/2008 vastu võeti, osutati nii määruse (EÜ) nr 1935/2004 artikli 11 lõikes 3 kui ka artikli 23 lõikes 2 regulatiivkomitee menetlusele, mis on sätestatud nõukogu otsuse 1999/468/EÜ (3) artiklis 5.
            
         
               (4)
            
            
               Määruse (EÜ) nr 1935/2004 artikli 11 lõiget 3 muudeti Euroopa Parlamendi ja nõukogu määrusega (EÜ) nr 596/2009, (4) et lisada otsuse 1999/468/EÜ artiklis 5a sätestatud kontrolliga regulatiivmenetluse kehtestamist käsitlev viide määruse (EÜ) nr 1935/2004 artikli 23 uude lõikesse 4.
            
         
               (5)
            
            
               Võttes arvesse, et plasti ringlussevõtuprotsessi luba on üksikjuhtumit käsitlev akt, mille eesmärk on rakendada määruse (EÜ) nr 1935/2004 artikli 5 lõike 1 punkti n, ning et loa saamise täpsed tingimused on sätestatud määruse (EÜ) nr 282/2008 artiklis 4, tuleks kohaldada määruse (EÜ) nr 1935/2004 artikli 23 lõikes 2 osutatud regulatiivkomitee menetlust. Regulatiivkomitee menetlust aga enam ei ole, sest otsus 1999/468/EÜ on asendatud Euroopa Parlamendi ja nõukogu määrusega (EL) nr 182/2011 (5). Määruse (EL) nr 182/2011 kohane kontrollimenetlus on asjakohane menetlus plasti ringlussevõtuprotsessiks loa andmiseks.
            
         
               (6)
            
            
               Viidet määruses (EÜ) nr 282/2008 sätestatud vastuvõtumenetlusele tuleks kohandada.
            
         
               (7)
            
            
               Määrust (EÜ) nr 282/2008 tuleks seetõttu vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 282/2008 artikli 6 lõige 1 asendatakse järgmisega:
   
      „1.   Komisjon võtab vastu taotlejale adresseeritud otsuse, millega vastavat ringlussevõtuprotsessi kas lubatakse või ei lubata.
      Kohaldatakse Euroopa Parlamendi ja nõukogu määruse (EL) nr 182/2011 (6) artiklit 5.
      Komisjoni abistab Euroopa Parlamendi ja nõukogu määruse (EÜ) nr 178/2002 (7) artikli 58 lõike 1 kohaselt moodustatud alaline taime-, looma-, toidu- ja söödakomitee. Nimetatud komitee on komitee määruse (EL) nr 182/2011 tähenduses.
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 338, 13.11.2004, lk 4.
   
      (2)  Komisjoni määrus (EÜ) nr 282/2008, 27. märts 2008, toiduga kokkupuutumiseks ettenähtud ringlussevõetud plastist materjalide ja esemete ning määruse (EÜ) nr 2023/2006 muutmise kohta (ELT L 86, 28.3.2008, lk 9).
   
      (3)  Nõukogu otsus 1999/468/EÜ, 28. juuni 1999, millega kehtestatakse komisjoni rakendusvolituste kasutamise menetlused (EÜT L 184, 17.7.1999, lk 23).
   
      (4)  Euroopa Parlamendi ja nõukogu määrus (EÜ) nr 596/2009, 18. juuni 2009, millega kohandatakse teatavaid asutamislepingu artiklis 251 sätestatud menetluse kohaseid õigusakte nõukogu otsusega 1999/468/EÜ kontrolliga regulatiivmenetluse osas. Kohandamine kontrolliga regulatiivmenetlusega – neljas osa (ELT L 188, 18.7.2009, lk 14).
   
      (5)  Euroopa Parlamendi ja nõukogu määrus (EL) nr 182/2011, 16. veebruar 2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).